title: Komisijas Īstenošanas regula (ES) 2015/1729 (2015. gada 28. septembris), ar ko kālija sorbātu apstiprina par 8. produkta veida biocīdos lietojamu esošo aktīvo vielu (Dokuments attiecas uz EEZ)

text:
               29.9.2015

               LV

               Eiropas Savienības Oficiālais Vēstnesis

               L 252/24

         KOMISIJAS ĪSTENOŠANAS REGULA (ES) 2015/1729
   (2015. gada 28. septembris),
   ar ko kālija sorbātu apstiprina par 8. produkta veida biocīdos lietojamu esošo aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Kālija sorbāts ir šajā sarakstā.

               (2)

               Kālija sorbāts saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu ir novērtēts lietošanai biocīdos, kuri pieder pie 8. produkta veida “Koksnes konservanti”, kas definēts minētās direktīvas V pielikumā un atbilst 8. produkta veidam, kurš definēts Regulas (ES) Nr. 528/2012 V pielikumā.

               (3)

               Par kompetento novērtētājiestādi tika izraudzīta Vācija, un tā saskaņā ar Komisijas Regulas (EK) Nr. 1451/2007 (4) 14. panta 4. un 6. punktu 2010. gada 10. oktobrī Komisijai iesniedza novērtējuma ziņojumu kopā ar saviem ieteikumiem.

               (4)

               Saskaņā ar Komisijas Deleģētās regulas (ES) Nr. 1062/2014 7. panta 1. punkta b) apakšpunktu, ņemot vērā kompetentās novērtētājiestādes secinājumus, Biocīdu komiteja 2014. gada 4. decembrī formulēja Eiropas Ķīmisko vielu aģentūras atzinumu.

               (5)

               Saskaņā ar minēto atzinumu 8. produkta veida biocīdi, kas satur kālija sorbātu, varētu atbilst Direktīvas 98/8/EK 5. panta prasībām, ja tiek ievēroti noteikti nosacījumi attiecībā uz šīs vielas lietošanu.

               (6)

               Tāpēc ir lietderīgi kālija sorbātu apstiprināt lietošanai 8. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (7)

               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (8)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Kālija sorbātu apstiprina par aktīvo vielu lietošanai 8. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Kālija sorbāts

                     IUPAC nosaukums:
                  2,4-heksadiēnskābe, kālija sāls (1:1), (2E, 4E)
                  EK Nr.: 246-376-1

                     CAS Nr.: 24634-61-5

                  990 g/kg

                  2016. gada 1. decembris

                  2026. gada 30. novembris

                  8

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, produktus lieto, izmantojot piemērotus individuālos aizsardzības līdzekļus;

                              2)

                              veic attiecīgus riska mazināšanas pasākumus pazemes ūdeņu aizsardzībai. Konkrētāk, produktu marķējumā un attiecīgā gadījumā arī to drošības datu lapās norāda:

                                          a)

                                          produktu rūpnieciski lieto ierobežotā zonā vai uz cietas ūdensnecaurlaidīgas pamatnes ar aizsargsienu;

                                          b)

                                          lai nenotiktu tieša noplūde augsnē vai ūdenī, tikko apstrādātu koksni pēc apstrādes glabā zem nojumes un/vai uz cietas ūdensnecaurlaidīgas pamatnes;

                                          c)

                                          jebkādas produkta lietošanā radušās noplūdes savāc atkārtotai izmantošanai vai likvidēšanai.

         (1)  Šajā slejā norādītā tīrības pakāpe ir saskaņā ar Direktīvas 98/8/EK 16. panta 2. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) Nr. 1046/2011 ( 2011. gada 19. oktobris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               20.10.2011

               LV

               Eiropas Savienības Oficiālais Vēstnesis

               L 275/25

         KOMISIJAS ĪSTENOŠANAS REGULA (ES) Nr. 1046/2011
   (2011. gada 19. oktobris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 20 oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 19. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 1218/2014 ( 2014. gada 13. novembris ), ar ko groza Regulas (ES) Nr. 206/2010 I un II pielikumu attiecībā uz dzīvnieku veselības prasībām, kas vaislai, audzēšanai vai kaušanai paredzētu mājas cūku un to svaigas gaļas importam Savienībā izmantojama veterinārā sertifikāta paraugā izvirzītas attiecībā uz Trichinella  Dokuments attiecas uz EEZ

text:
               14.11.2014

               LV

               Eiropas Savienības Oficiālais Vēstnesis

               L 329/20

         KOMISIJAS ĪSTENOŠANAS REGULA (ES) Nr. 1218/2014
   (2014. gada 13. novembris),
   ar ko groza Regulas (ES) Nr. 206/2010 I un II pielikumu attiecībā uz dzīvnieku veselības prasībām, kas vaislai, audzēšanai vai kaušanai paredzētu mājas cūku un to svaigas gaļas importam Savienībā izmantojama veterinārā sertifikāta paraugā izvirzītas attiecībā uz Trichinella

   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2004. gada 26. aprīļa Direktīvu 2004/68/EK, ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu, groza Direktīvas 90/426/EEK un 92/65/EEK un atceļ Direktīvu 72/462/EEK (1), un jo īpaši tās 13. panta 1. punkta e) apakšpunktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 9. panta 2. punkta b) apakšpunktu un 9. panta 4. punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3), un jo īpaši tās 7. panta 2. punkta a) apakšpunktu,
   tā kā:

               (1)

               Komisijas Regulā (ES) Nr. 206/2010 (4) cita starpā noteiktas veterinārās sertifikācijas prasības tādu konkrētu sūtījumu ievešanai Savienībā, kuros ir dzīvi dzīvnieki vai svaiga gaļa. Tajā noteikts, ka nagaiņu sūtījumi ir ievedami Savienībā tikai tad, ja tie atbilst noteiktām prasībām un ja tiem līdzi ir attiecīgs veterinārais sertifikāts, kas izstrādāts saskaņā ar minētajā regulā noteikto attiecīgo paraugu.

               (2)

               Regulas (ES) Nr. 206/2010 I pielikumā attiecīgi kā paraugs “POR-X” un “POR-Y” ir sniegti tādu veterināro sertifikātu paraugi, ko izmanto vaislai un/vai audzēšanai un tūlītējai kaušanai paredzētu mājas cūku importam Savienībā. Šie paraugi neparedz garantijas attiecībā uz Trichinella infekciju.

               (3)

               Regulas (ES) Nr. 206/2010 II pielikumā kā paraugs “POR” ir sniegts tāda veterinārā sertifikāta paraugs, ko izmanto svaigas mājas cūku gaļas importam Savienībā. Paraugs paredz garantijas attiecībā uz Trichinella infekciju.

               (4)

               Komisijas Regulā (EK) Nr. 2075/2005 (5) ir paredzēti noteikumi, kā ņemt paraugus no tādu sugu dzīvnieku liemeņiem, kas uzņēmīgas pret Trichinella infekciju, un kā noteikt tādu saimniecību (novietņu) statusu, kurās tur mājas cūkas.

               (5)

               Komisijas Regula (ES) Nr. 216/2014 (6), ar kuru groza Regulu (EK) Nr. 2075/2005, saimniecībām, par kurām oficiāli atzīts, ka tās piemēro kontrolētus turēšanas apstākļus, piešķir atkāpes no kaušanas nolūkā piemērojamās testēšanas noteikumiem. Turklāt Komisijas Īstenošanas regula (ES) Nr. 1114/2014 (7) nosaka, ka saimniecību, kurā tur mājas cūkas, par tādu, kas piemēro kontrolētus turēšanas apstākļus, var atzīt tikai tad, ja pārtikas apritē iesaistītais uzņēmējs cita starpā šajā saimniecībā ieved tikai tādas jaunas mājas cūkas, kuru izcelsme ir tikai tādās citās saimniecībās, par ko arī oficiāli atzīts, ka tās piemēro kontrolētus turēšanas apstākļus, un kuras ieved no šādām saimniecībām.

               (6)

               Regulas (ES) Nr. 206/2010 I pielikumā sniegtie veterināro sertifikātu paraugi “POR-X” un “POR-Y” un II pielikumā sniegtais sertifikāta paraugs “POR” būtu jāgroza tā, lai būtu ņemtas vērā ar mājas cūku un no tām iegūtas svaigas gaļas importēšanu saistītās prasības, kas noteiktas Regulā (EK) Nr. 2075/2005, kura grozīta ar Regulu (ES) Nr. 216/2014. Konkrētāk, lai dalībvalstis kaušanā varētu piemērot attiecīgu Trichinella testēšanas režīmu, lai netiktu pazemināts vaislai un/vai audzēšanai paredzētu mājas cūku galamērķa saimniecības statuss un lai būtu drošība par svaigās gaļas nekaitīgumu, sertifikātu paraugos būtu attiecīgi jāiekļauj vai jāgroza informācija par mājas cūku izcelsmes saimniecību oficiālā statusa atzīšanu.

               (7)

               Oficiālam veterinārārstam veterināro sertifikātu paraugos “POR-X”, “POR-Y” un “POR” attiecībā uz Trichinella būtu jāiekļauj papildu garantijas un īpaši nosacījumi attiecībā uz kontrolētiem turēšanas apstākļiem.

               (8)

               Tāpēc Regula (ES) Nr. 206/2010 būtu attiecīgi jāgroza.

               (9)

               Lai novērstu traucējumus attiecībā uz mājas cūku un no tām iegūtas svaigas gaļas sūtījumu importu Savienībā, pārejas periodā, ja vien tiek ievēroti noteikti nosacījumi, būtu jāatļauj izmantot sertifikātus, kas izsniegti saskaņā ar Regulu (ES) Nr. 206/2010, to redakcijā pirms grozījumiem, kuri ieviesti ar šo regulu.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulu (ES) Nr. 206/2010 groza šādi:

               1)

               I pielikuma 1. daļā “Īpašie nosacījumi” pievieno šādu ierakstu:

                           ““XI”

                           :

                           saimniecības vai nodalījumi, kas atzīti par tādiem, kuri saskaņā ar Regulas (EK) Nr. 2075/2005 8. pantu piemēro kontrolētus turēšanas apstākļus.”

                     ;

               2)

               I pielikuma 2. daļā veterinārā sertifikāta paraugu “POR-X” groza šādi:

                           a)

                           aiz II.1.2. punkta iekļauj šādu II.1.3. punktu:

                                       “(2) (10) [II.1.3.

                                       ir tādas mājas cūkas, kas vai nu ir no saimniecības, par kuru oficiāli atzīts, ka tā piemēro kontrolētus turēšanas apstākļus saskaņā ar Regulas (EK) Nr. 2075/2005 8. pantu, vai nav atšķirtas no mātes un ir jaunākas par 5 nedēļām;]”

                                 ;

                           b)

                           pēc 9. zemsvītras piezīmes pievieno šādu zemsvītras piezīmi:

                                       “(10)

                                       Piemēro tikai trešām valstīm, par kurām Regulas (ES) Nr. 206/2010 I pielikuma 1. daļā 6. ailē “Īpašie nosacījumi” ir ieraksts “XI”.”

                                 ;

               3)

               I pielikuma 2. daļā veterinārā sertifikāta paraugu “POR-Y” groza šādi:

                           a)

                           aiz II.1.2. punkta iekļauj šādu II.1.3. punktu:

                                       “(2) (5) [II.1.3.

                                       ir tādas mājas cūkas, kas vai nu ir no saimniecības, par kuru oficiāli atzīts, ka tā piemēro kontrolētus turēšanas apstākļus saskaņā ar Regulas (EK) Nr. 2075/2005 8. pantu, vai nav atšķirtas no mātes un ir jaunākas par 5 nedēļām;]”

                                 ;

                           b)

                           pēc 4. zemsvītras piezīmes pievieno šādu zemsvītras piezīmi:

                                       “(5)

                                       Piemēro tikai trešām valstīm, par kurām Regulas (ES) Nr. 206/2010 I pielikuma 1. daļā 6. ailē “Īpašie nosacījumi” ir ieraksts “XI”.”

                                 ;

               4)

               II pielikuma 2. daļā “PG” (papildu garantijas) pievieno šādu ierakstu “K”:

                           ““K”

                           saimniecības vai nodalījumi, kas atzīti par tādiem, kuri saskaņā ar Regulu (EK) Nr. 2075/2005 8. pantu piemēro kontrolētus turēšanas apstākļus.”

                     ;

               5)

               II pielikuma 2. daļā veterinārā sertifikāta paraugu “POR” groza šādi:

                           a)

                           parauga II.1.3. punktu aizstāj ar šādu:

                                       “II.1.3.

                                       gaļa atbilst Regulas (EK) Nr. 2075/2005 prasībām, kurās paredzēti īpaši noteikumi par oficiālām kontrolēm attiecībā uz Trichinella gaļā, konkrētāk:

                                       (1) vai nu

                                       [tai ir veikta pārbaude ar hidrolīzes metodi, kuras rezultāti bija negatīvi;],

                                       (1) vai

                                       [tā ir bijusi pakļauta saldēšanai saskaņā ar Regulas (EK) Nr. 2075/2005 II pielikumu;],

                                       (1) (7) vai

                                       [tā ir iegūta no tādu mājas cūku gaļas, kas vai nu ir no saimniecības, par kuru oficiāli atzīts, ka tā piemēro kontrolētus turēšanas apstākļus saskaņā ar Regulas (EK) Nr. 2075/2005 8. pantu, vai nav atšķirtas no mātes un ir jaunākas par 5 nedēļām;]”

                                 ;

                           b)

                           pēc 6. zemsvītras piezīmes pievieno šādu zemsvītras piezīmi:

                                       “(7)

                                       Piemēro tikai trešām valstīm, par kurām Regulas (ES) Nr. 206/2010 II pielikuma 1. daļas slejā “PG” ir ieraksts “K”.”

         2. pants
   Pārejas periodā, kas ilgst līdz 2015. gada 31. martam, Savienībā joprojām var ievest dzīvu dzīvnieku un svaigas gaļas sūtījumus, kuru pavaddokumentos ir attiecīgi veterinārie sertifikāti, kas izdoti ne vēlāk kā 2015. gada 1. martā saskaņā ar Regulas (ES) Nr. 206/2010 I pielikumā sniegtajiem veterināro sertifikātu paraugiem “POR-X” un “POR-Y” un minētās regulas II pielikumā sniegto veterinārā sertifikāta paraugu “POR” tādā redakcijā, kāda bija pirms šīs regulas stāšanās spēkā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 13. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 139, 30.4.2004., 321. lpp.

      (2)  OV L 18, 23.1.2003., 11. lpp.

      (3)  OV L 139, 30.4.2004., 55. lpp.

      (4)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

      (5)  Komisijas 2005. gada 5. decembra Regula (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 338, 22.12.2005., 60. lpp.).

      (6)  Komisijas 2014. gada 7. marta Regula (ES) Nr. 216/2014, ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 69, 8.3.2014., 85. lpp.).

      (7)  Komisijas 2014. gada 21. oktobra Regula (ES) Nr. 1114/2014, ar kuru groza Regulu (EK) Nr. 2075/2005, ar ko nosaka īpašus noteikumus oficiālām Trichinella pārbaudēm gaļā (OV L 302, 22.10.2014., 46. lpp.).


title: Komisijas Īstenošanas regula (ES) Nr. 600/2013 ( 2013. gada 24. jūnijs ), ar ko groza Regulu (EK) Nr. 555/2008 attiecībā uz vīna produktu izotopu analīžu veikšanu Horvātijā pārejas perioda laikā

text:
               25.6.2013

               LV

               Eiropas Savienības Oficiālais Vēstnesis

               L 172/13

         KOMISIJAS ĪSTENOŠANAS REGULA (ES) Nr. 600/2013
   (2013. gada 24. jūnijs),
   ar ko groza Regulu (EK) Nr. 555/2008 attiecībā uz vīna produktu izotopu analīžu veikšanu Horvātijā pārejas perioda laikā
   EIROPAS KOMISIJA,
   ņemot vērā Līgumu par Horvātijas pievienošanos un jo īpaši tā 3. panta 4. punktu (1),
   ņemot vērā Aktu par Horvātijas pievienošanos un jo īpaši tā 41. panta 1. punktu (2),
   tā kā:

               (1)

               Līdz ar Horvātijas pievienošanos Eiropas Savienībai būtu jāparedz īpaši noteikumi attiecībā uz vīna produktu izotopu analīzes veikšanu atbilstīgi Komisijas Regulas (EK) Nr. 555/2008 (3) 87. pantam. Minētā izotopu analīze ir analīzes metode, ko vīna nozarē izmanto kontrolei un krāpšanas apkarošanai un kuras veikšanai vajadzīga īpaša uzkrātā zinātniskā pieredze un tehniskās iekārtas. Horvātija nav tā apgādāta, lai izmantotu šo metodi. Lai nodrošinātu kontroles procedūru vienotu piemērošanu, Kopīgajam pētniecības centram noteiktu laiku būtu jāveic minētā analīze Horvātijas vārdā, lai tā varētu iegūt nepieciešamās zināšanas un aprīkojumu šā uzdevuma izpildei.

               (2)

               Tāpēc būtu attiecīgi jāgroza Regula (EK) Nr. 555/2008.

               (3)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 555/2008 89. pantu aizstāj ar šādu:

      “89. pants
      Laikposmā, kas beidzas 2015. gada 30. jūnijā, līdz piemērotu analīzes iekārtu uzstādīšanai Horvātija savus vīna paraugus analīzēm nosūta uz KPC.
      Horvātija var norīkot kompetento iestādi, kura ir pilnvarota piekļūt informācijai par paraugiem, kas ņemti tās teritorijā.”

   2. pants
   Stāšanās spēkā
   Šī regula stājas spēkā, stājoties spēkā Līgumam par Horvātijas pievienošanos, un tās spēkā stāšanās diena ir minētā līguma spēkā stāšanās diena.
   Regula zaudē spēku 2015. gada 30. jūnijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 112, 24.4.2012., 10. lpp.

      (2)  OV L 112, 24.4.2012., 21. lpp.

      (3)  OV L 170, 30.6.2008., 1. lpp.


title: Komisijas Īstenošanas regula (ES) Nr. 1389/2014 ( 2014. gada 16. decembris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Beaufort (ACVN))

text:
               24.12.2014

               LV

               Eiropas Savienības Oficiālais Vēstnesis

               L 369/64

         KOMISIJAS ĪSTENOŠANAS REGULA (ES) Nr. 1389/2014
   (2014. gada 16. decembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Beaufort (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Beaufort, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Regulu (ES) Nr. 637/2011 (3).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (4).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Beaufort (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 16. decembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  Komisijas 2011. gada 29. jūnija Regula (ES) Nr. 637/2011, ar ko apstiprina specifikācijas grozījumu, kas nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Beaufort (ACVN)) (OV L 170, 30.6.2011., 30. lpp.).

      (4)  OV C 260, 9.8.2014., 24. lpp.